Komission asetus (ETY) N:o 2294/89, annettu 27 päivänä heinäkuuta 1989, tiettyjen tukeen oikeutettujen hedelmä- ja vihannesjalosteiden tuottajille maksettavista vähimmäishinnoista sekä tuotantotuen määristä annetun asetuksen (ETY) N:o 1709/84 muuttamisesta



Virallinen lehti nro L 218 , 28/07/1989 s. 0031 - 0032

Suomenk. erityispainos Alue 3 Nide 30 s. 0026

Ruotsink. erityispainos Alue 3 Nide 30 s. 0026



KOMISSION ASETUS (ETY) N:o 2294/89, annettu 27 päivänä heinäkuuta 1989, tiettyjen tukeen oikeutettujen hedelmä- ja vihannesjalosteiden tuottajille maksettavista vähimmäishinnoista sekä tuotantotuen määristä annetun asetuksen (ETY) N:o 1709/84 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86(1), sellaisena kuin se on viimeksi muutettuna asetuksella (ETY) N:o 1125/89(2), ja erityisesti sen 6 artiklan 4 kohdan, sekä katsoo, että komission asetuksessa (ETY) N:o 1709/84(3) otetaan käyttöön erityisesti kuivattujen viikunoiden luokan ja laadun mukainen luokittelu; tuottajalle maksettava vähimmäishinta ja tuotantotuki määritetään mainittujen luokittelujen mukaisesti sovellettavien niiden kertoimien perusteella, jotka vahvistetaan mainitun asetuksen liitteessä I; liitteessä I olevan II osan säännökset on muutettava tosiasiallisesti jalostettujen viikunapastojen laadun huomioon ottamiseksi, asetuksen (ETY) N:o 1709/84 liitteissä II ja III määritellään kuivattujen viikunoiden jalostuksen jälkeinen laatu; yksi erotteluperuste on hedelmien lukumäärä kilogrammassa; Espanjassa ja Portugalissa tuotettujen kuivattujen viikunoiden lajikkeiden hedelmät ovat muita pienempiä, ja sen vuoksi niitä on lukumäärällisesti enemmän kilogrammassa; näin ollen nämä tuotteet luokitellaan aina alempiin laatuluokkiin kokonsa perusteella, vaikka niiden aistinvaraiset ominaisuudet, ulkonäkö ja puhtaus vastaavat korkeampien laatuluokkien vaatimuksia; näiden tuotteiden luokittelua olisi muutettava niiden todellisten laatuominaisuuksien, kaupan pitämisen käytäntöjen ja käyttötottumusten huomioon ottamiseksi; on syytä muuttaa asetuksen (ETY) N:o 1709/84 liitteet II ja III sen mukaisesti, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1709/84 seuraavasti. 1) Korvataan liitteessä I olevan II osan taulukko seuraavasti: "Tuotantotukeen sovellettavat kertoimet >TAULUKON PAIKKA> " 2) Muutetaan liitteessä II oleva A kohta "Luokittelu ja vaatimukset" seuraavasti: a) poistetaan i kohdan neljäs luetelmakohta; b) poistetaan ii kohdan neljäs luetelmakohta; c) poistetaan iii kohdan neljäs luetelmakohta; d) lisätään iv kohdan jälkeen ilmaisu seuraavasti: "A. a. Kokoluokittelu Jalostamattomien kuivattujen viikunoiden koko määritetään kaikissa luokissa hedelmien lukumäärällä kilogrammassa jäljempänä olevan taulukon mukaisesti: >TAULUKON PAIKKA> Koko arvioidaan koko erää edustavan satunnaisnäytteen perusteella." 3) Lisätään liitteen II loppuun D kohta seuraavasti: "D. Luettelo pienihedelmäisistä viikunalajikkeista - Cuello de Dama - Pajarito - Granito - Preto de Torres - Pingo de mel, tai moscatel - Cachopeira - Cotio - Branco do Douro - Rei branco - Rei preto". 4) Poistetaan liitteessä III olevassa osassa "Kuivattujen viikunoiden laatuvaatimukset" II kohdan A kohdasta "Luokittelu": a) i kohdan viides luetelmakohta; b) ii kohdan viides luetelmakohta: c) iii kohdan viides luetelmakohta; d) iv kohdan kolmas luetelmakohta. 5) Korvataan liitteessä III olevan A osan III kohta "Kokoluokittelu" seuraavasti: "III. Kokoluokittelu Koko määritetään kaikissa luokissa hedelmien lukumäärällä kilogrammassa jäljempänä olevan taulukon mukaisesti: >TAULUKON PAIKKA> Koko arvioidaan koko erää edustavan satunnaisnäytteen perusteella. Luettelo pienihedelmäisistä lajikkeista on liitteessä II olevassa D kohdassa." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuoden 1989/1990 alusta kyseiseen tuotteeseen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1989. Komission puolesta Ray MAC SHARRY Komission jäsen (1) EYVL N:o L 49, 27.2.1986, s. 1 (2) EYVL N:o L 118, 29.4.1989, s. 29 (3) EYVL N:o L 162, 20.6.1984, s. 8